Koordinatės: 54°41′28″ š. pl. 25°17′27″ r. ilg.﻿ / ﻿54.69111°š. pl. 25.29083°r. ilg.﻿ / 54.69111; 25.29083

| Vilniaus Sporto rūmai |
| --- |
| 2023 m. |
| Vieta | Vilnius |
| Pradėtas statyti | 1965 m. |
| Atidarytas | 1971 m. |
| Uždarytas | renginiams ~2008 m. bet 2010 m. vyko meno parodos |
| Savininkas | Turto bankas |
| Architektas | Eduardas Chlomauskas, Henrikas Vytautas Karvelis, Zigmantas Liandzbergis, Jonas Kriukelis ir kt. |
| Talpa | 4400 |

**Vilniaus sporto rūmai** – apleistas pastatas Vilniaus centre.

Rūmai pradėti statyti 1965 m. baigti – 1971 m. Eduardo Chlomausko ir kolegų suprojektuoti rūmai išsiskiria bangos ar laivo stogo forma. 1966 m. panašus pastatas pastatytas Minske.

Pastatyta brutalizmo stiliumi. Originalus ne pats pastatas, o jo laikančios vantinės stogo konstrukcijos (sukūrė H. V. Karvelis).

Kultūros vertybių registras
---------------------------

2006 m. pastatas įtrauktas į Kultūros vertybių registrą. Po metų bendrovė „Ūkio banko investicinė grupė" (pastato savininkai) teisme nesėkmingai siekė pripažinti šį sprendimą negaliojančiu. Unikalios architektūros koncertų ir sporto rūmų konstrukcijos pripažintos pasauliniu atradimu. Rūmų stogas tebėra vienintelis toks vantinės konstrukcijos pavyzdys Lietuvoje, ši konstrukcija galbūt čia daugiau niekada ir nebebus statoma.

Šnipiškių žydų kapinės
----------------------

*Pagrindinis straipsnis – Šnipiškių žydų kapinės*.
Sporto rūmai pastatyti viduryje labai senų Šnipiškių žydų kapinių.  Kapinės veikė nuo XVI amžiaus, uždarytos XVIII amžiuje ir žemė su kapinėmis parduota miestui. Po Antrojo pasaulinio karo kapinės galutinai likviduotos. Paskutiniai paminklai nugriauti 1955 m. Kapinių ribos vėl buvo patvirtintos 2009 metais, panaikinta jų teritorijoje buvusi automobilių stovėjimo aikštelė. Kapinėse buvo palaidotas žymus filosofas Vilniaus Gaonas (1949 m. kapas perkeltas į veikiančias Užupio žydų kapines).

Istorija
--------

### Iki 2004 m.

Iki maždaug 1990 m. sporto rūmai buvo viena reikšmingiausių salių krepšinio turnyrams, taip pat ji buvo naudojama koncertams, spektakliams ir kitiems renginiams. Rūmuose įvyko daug Lietuvai reikšmingų renginių: 1988 m. čia įvyko Lietuvos Persitvarkymo Sąjūdžio steigiamasis suvažiavimas, 1991 m. visuomenė atsisveikino su Lietuvos laisvės kovotojais, žuvusiais prie Vilniaus televizijos bokšto. Taip pat rūmuose buvo rengiami įvairių sporto šakų pasaulio ir Europos čempionatai. Vėliau pastatas buvo naudojamas kaip laikina prekybos salė, nuomojant nedidelius plotelius suinteresuotiems prekybininkams. Vienas paskutiniųjų įvykusių rimtų renginių buvo 2003 m. Kaušpėdo „Anties" koncertas..

2004 m. rūmus bei teritoriją apie juos per savo valdomas bendroves įsigijo ŪBIG. ŪBIG demonstravo polinkį rūmus nedelsiant griauti ir statyti naują gyvenamųjų namų kvartalą. Manoma kad to neleidus, ŪBIG tolimesniu rūmų likimu menkai tesidomėjo.

### 2004 m.

Vaizdas:Sportorumai.jpg2009 m. (matyti vantinės konstrukcijos vingis)
Vaizdas:Sporto rumai.jpg2006 m.
ŪBIG parengė detalų rekonstrukcijos planą, tikėdamasi gauti iki 70 procentų finansavimo iš Europos Sąjungos struktūrinių fondų, tačiau jiems tai nepavyko.

2006 m. liepos mėn. 4 d. pastatas dėl savo architektūrinio bei inžinerinio išskirtinumo ir istorinės svarbos buvo įtrauktas į Lietuvos kultūros vertybių registrą kaip regioninės reikšmės objektas. 2008 m. balandžio mėn. 8 d. Vilniaus žydų Šnipiškių senųjų kapinių vieta irgi įtraukta į Lietuvos kultūros vertybių registrą kaip regioninės reikšmės objektas 

Senstančio pastato stovis blogėjo, 2008 m. rekonstrukcijai būtų reikėję ~100 mln. litų. Tais metais rūmai jau buvo vadinami apleistu pastatu, kuriame dėl avarinės būklės renginiai nebeorganizuojami.

Vilniaus savivaldybė planavo rūmus pagal pirmumo teisę išpirkti už 25 mln. lt, vėliau delsė, teigdama, kad salė nereikalinga. Vien sklypas kainuoja 50 mln. lt. Tai būtų buvęs pirmas atvejis, kai toks objektas išperkamas iš privataus savininko kultūrai ir rekreacijai. ŪBIG vėliau planavo rūmus parduoti nežinomam pirkėjui.

### 2009 m.

2009 m. rugpjūčio mėn. 26 d. Lietuvos ir Vilniaus žydų bendruomenės vadovai ir Lietuvos kultūros bei užsienio reikalų ministerijų viceministrai slaptu protokolu sutarė bendradarbiauti tvarkant ir atminant senąsias kapines, kurių dalyje stovi Sporto rūmai.

2009 m. surūdijusios stogo konstrukcijos jau grėsė įgriūti. 2009 metais, po daugelio perspėjimų, rūmų salę bei jos prieigas buvo uždrausta eksploatuoti dėl priešgaisrinės saugos taisyklių pažeidimų. Nepaisant visų draudimų, rūmai tuo metu buvo naudojami kaip filmavimo salė. 2010 m. rūmai menininkų vis dar buvo naudojami kaip netradicinė parodų salė.

### 2013 m.

2013 m. lapkritį rūmuose surengtas VCO ROCK muzikos renginys. Nors tuo metu jau nebeveikė šildymas, kanalizacija, priešgaisrinės sistemos, renginį suorganizuoti pavyko. Šis šaltinis teigia, jog daugelis atlikėjų bei žiūrovų prisimena čia vykusius reikšmingus tiek sporto, tiek ir meno renginius. Todėl dalis žmonių atėjo pasižiūrėti paties pastato.

Bankrutavus ankstesniam savininkui (Ūkio bankui), rūmai tuo metu buvo planuojami parduoti iš varžytinių. Buvo kalbama jog pastatą atnaujinti įmanoma, nors būtina jį pertvarkyti. Šiais laikais svarbios kavinės, pagalbinės patalpos, konferencijų salė – visa tai sovietmečio projekte nebuvo numatyta arba suplanuota prastai.

### 2015 m.

Po trijų nesėkmingų bandymų parduoti aukcione, 2015 m. rugsėjo 16 d. Lietuvos valstybė vėl išpirko rūmus už 5,6 mln. eurų derybų būdu, planuodama įrengti naują kongresų, konferencijų ir kultūrinių renginių centrą. Buvo sakoma, jog pastatas pastatytas gana kokybiškai, didelių pertvarkymų jam nereikia, nors vis vien restauracija kainuos apie 19,7 mln. eurų. Iš UAB „Ūkio banko investicinė grupė" (ŪBIG) bankroto administratorių perkama turto dalis kainavo 5,4 mln. eurų, iš UAB „Žalgirio sporto arena" – 0,2 mln. eurų. Pradėtos konsultacijos su Europos žydų kapinių išsaugojimo komitetu, Amerikos paveldo užsienyje priežiūros komisija bei Lietuvos žydų bendruomene dėl rūmų teritorijoje esančių Šnipiškių žydų kapinių tinkamo sutvarkymo.. Su pačiu Izraelio premjeru Benjaminu Netanyahu šį klausimą aptaręs Algirdas Butkevičius vėliau teigė prieštaravimų ar protestų negirdėjęs.

### 2016 m.

Buvo paskelbti rūmų pertvarkymo planai. Daugelį pagrindinio pastato detalių planuojama išsaugoti, kai kur didinant langus ar keičiant jais dabar esančius stiklo blokelius (pastatas turi mažai langų, vidaus apšvietimui trūksta natūralios šviesos). Rytinėje pusėje planuojamas tuneliu sujungtas priestatas, gali būti statomas ir dar vienas tiltas per Nerį.

### 2017 m.

Beprasidedanti rūmų rekonstrukcija buvo sustabdyta dėl neskaidriai vykusio rangovo konkurso.

2017 m. Meyshe Bairak (Kauno žydų religinės bendruomenės vadovas) kartu su Vilniuje gyvenančia Ruta Bloshtein Lietuvos valstybei įteikė 7004390000000000000♠39000 parašų patvirtintą peticiją atsisakyti rūmų pertvarkymo ir atstatyti Vilniaus žydų kapines. Parašai buvo renkami internetu. Peticijos rinkimo tinklalapyje, Change.org, reikalaujama nurodyti vardą, pavardę, E-pašto adresą ir miestą. Pagal norą vardas, pavardė bei laisvai pasirinktas komentaras gali būti rodomi internete arba ne.

### 2020 m.

Turto bankas ketino 2020 m. paskelbti būsimo Konferencijų ir kongresų centro rangovo bei operatoriaus konkursus. Žymiausias pasaulio litvakų rabinas Chaimas Kanievskis pasirašė sprendimą, aiškinantį, kad ta vieta amžinai bus laikoma žydų kapinėmis, ir prieštaraujantį bet kokiai kitai veiklai tenai.. 

Nacionalinė turizmo verslo asociacija (NTVA), Lietuvos viešbučių ir restoranų asociacija bei Lietuvos turizmo asociacija prie rūmų išrikiavo tuščių kėdžių eiles su simboliniais eurų banknotais, koronaviruso krizės metu pabrėžiant, kad ten pastatytas Kongresų centras būtų viena efektyviausių ilgalaikių turizmo verslo gelbėjimo priemonių, padėtų išlaikyti esamas darbo vietas ir kurti naujas, o kartu skatintų ir bendrą šalies ekonomikos atsigavimą. Vilniaus žydų bendruomenės pirmininkas Simonas Gurevičius šią akciją pavadino nemoralia.

Šaltiniai
---------

1. 1 2  Vilniaus koncertų ir sporto rūmų renovacijai reikės apie 100 mln. litų Archyvuota kopija 2013-11-06 iš Wayback Machine projekto.
2. 1 2  Vilniaus sporto rūmai pavirs netradicine parodų sale Archyvuota kopija 2012-12-14 iš Wayback Machine projekto.
3. ↑  „Sporto rūmai: ar ledai pajudėjo, ponai prisiekusieji? | Veidas.lt". *veidas.lt*. Nuoroda tikrinta 2024-02-12.
4. ↑  *Pasaulinės architektūros meninės raiškos kryptys Lietuvoje* Archyvuota kopija 2016-11-26 iš Wayback Machine projekto.; tikrinta 2016-10-29
5. ↑  Vilniaus sporto rūmai – kultūros vertybė Archyvuota kopija 2015-04-27 iš Wayback Machine projekto.. Lietuvos radijas.
6. ↑  Teismo sprendimas: Vilniaus koncertų ir sporto rūmai lieka įtraukti į Kultūros vertybių registrą (2007 03 15) Archyvuota kopija 2013-11-04 iš Wayback Machine projekto.
7. ↑  Julija Kšivickaitė (2008)[neveikianti nuoroda]. Sovietmečio modernizmo architektūros praradimai Lietuvoje
8. ↑  Praeities labirintuose: architektūrinio paveldo išsaugojimo problematika Archyvuota kopija 2011-06-18 iš Wayback Machine projekto.
9. ↑   Archyvuota kopija 2016-07-12 iš Wayback Machine projekto.
10. ↑   Archyvuota kopija 2015-09-27 iš Wayback Machine projekto.
11. ↑   Archyvuota kopija 2015-10-06 iš Wayback Machine projekto.
12. 1 2   Archyvuota kopija 2020-08-13 iš Wayback Machine projekto.
13. ↑   Archyvuota kopija 2015-09-27 iš Wayback Machine projekto.
14. ↑   Archyvuota kopija 2017-06-24 iš Wayback Machine projekto.
15. ↑  Lietuvos radijas (2006) Archyvuota kopija 2015-04-27 iš Wayback Machine projekto. Vilniaus sporto rūmai – kultūros vertybė
16. 1 2   Archyvuota kopija 2013-11-13 iš Wayback Machine projekto.
17. 1 2 3  Miesto legendas gaivina pažadais Archyvuota kopija 2013-11-04 iš Wayback Machine projekto.
18. ↑   Archyvuota kopija 2016-06-28 iš Wayback Machine projekto.
19. 1 2  „Žalgirio" stadiono ir Sporto rūmų atgimimas – dar po 5-erių metų Archyvuota kopija 2013-11-04 iš Wayback Machine projekto.
20. ↑   Archyvuota kopija 2016-11-19 iš Wayback Machine projekto.
21. ↑   Archyvuota kopija 2016-11-19 iš Wayback Machine projekto.
22. ↑  Vilniaus savivaldybė nebenori išpirkti Koncertų ir sporto rūmų Archyvuota kopija 2013-11-06 iš Wayback Machine projekto.
23. ↑   Archyvuota kopija 2016-07-12 iš Wayback Machine projekto.
24. ↑   Archyvuota kopija 2013-11-14 iš Wayback Machine projekto.
25. ↑   Archyvuota kopija 2013-11-13 iš Wayback Machine projekto.
26. ↑   Archyvuota kopija 2013-11-13 iš Wayback Machine projekto.
27. ↑   Archyvuota kopija 2015-09-27 iš Wayback Machine projekto.
28. ↑   Archyvuota kopija 2015-09-27 iš Wayback Machine projekto.
29. ↑   Archyvuota kopija 2015-09-27 iš Wayback Machine projekto.
30. ↑   Archyvuota kopija 2016-07-07 iš Wayback Machine projekto.
31. ↑   Archyvuota kopija 2017-05-11 iš Wayback Machine projekto.
32. ↑   Archyvuota kopija 2017-04-12 iš Wayback Machine projekto.
33. ↑   Archyvuota kopija 2017-04-12 iš Wayback Machine projekto.
34. ↑   Archyvuota kopija 2017-03-25 iš Wayback Machine projekto.
35. ↑  Peticijos rinkimo tinklalapis  Archyvuota kopija 2017-04-09 iš Wayback Machine projekto.
36. ↑   Archyvuota kopija 2020-05-08 iš Wayback Machine projekto.
37. ↑   Archyvuota kopija 2020-05-11 iš Wayback Machine projekto.
38. ↑   Archyvuota kopija 2020-06-08 iš Wayback Machine projekto.
39. ↑   Archyvuota kopija 2020-05-08 iš Wayback Machine projekto.